विपश्यना ध्यान योग दुख निवारण का मार्ग
विपश्यना ध्यान योग दुख निवारण का मार्ग
कार्यालय संवाददाता| दौसा
पंडितनवल किशोर शर्मा राजकीय पीजी महाविद्यालय राजकीय कला महाविद्यालय के संयुक्त तत्वावधान में एक दिवसीय विपश्यना ध्यान योग शिविर आयोजित किया। इसमें मन को एकाग्र कर सांसें आने-जाने पर ध्यान टिकाने के बारे में बताया गया। वहीं कहा कि विपश्यना ध्यान योग दुख निवारण का मार्ग है।
शिविर के मुख्य अतिथि सत्यपाल शर्मा थे, जबकि सहयोगी जगदीश प्रसाद भी साथ थे। इस बीच मुख्य अतिथि शर्मा ने कहा कि ध्यान योग के दौरान ली और छोड़ी सांसों को आभाष (मन की आंखों से देखें) करें तथा इस दौरान मन में किसी प्रकार कल्पना-विचार नहीं चलना चाहिए। विपश्यना ध्यान योग में मन को भटकने नहीं दें। मन मजबूत रहेगा तो निर्णय भी दबंगता से ले सकेंगे। इसके लिए सुबह-शाम रोजाना 10-10 मिनट का अभ्यास करें। इस माैके पर कला महाविद्यालय के प्राचार्य डॉ. प्रेमसिंह, उपाचार्य डॉ. बी.एल. बैरवा, पंडित नवल किशोर शर्मा के कार्यवाहक प्राचार्य डॉ. डी.के.मोदानी, वरिष्ठ संकाय सदस्य के.सी. शर्मा, डॉ. अशोक शर्मा, डॉ.ज्योत्सना श्रीवास्तव आदि प्राध्यापक थे। युवा विकास केंद्र के संयोजक डॉ. शंभु लाल मीणा ने सभी का आभार व्यक्त किया।
hin_Deva hin_Deva npi_Deva hin_Deva hin_Deva